আমেরিকান ফিল্ম ইনস্টিটিউট
এই ইনস্টিটিউটটি চলচ্চিত্র, বিনোদন, ব্যবসায় এবং পণ্ডিত সম্প্রদায়ের নেতৃস্থানীয় ব্যক্তিবর্গের দ্বারা পরিচালিত হয়। ট্রাস্টি বোর্ডের প্রধান স্যার হাওয়ার্ড স্ট্রিঞ্জার এবং বোর্ড অব ডিরেক্টরের প্রধান রবার্ট এ. ডেলি সংস্থাটির নির্দেশনা দিয়ে থাকেন এবং ২০১৪ সালের অক্টোবর থেকে এটি মহাপরিচালক ও প্রধান নির্বাহী কর্মকর্তা বব গ্যাজেল সংস্থাটি পরিচালনা করে আসছেন। পূর্ববর্তী পরিচালকগণ হলেন এর প্রতিষ্ঠাতা পরিচালক জর্জ স্টিভেন্স জুনিয়র (১৯৬৭ সালে সংস্থাটি প্রতিষ্ঠার সময় থেকে ১৯৮০ সাল পর্যন্ত) এবং জঁ পিকার ফার্স্টেনবার্গ (১৯৮০ থেকে ২০০৭ সাল পর্যন্ত)।
ফ্র্যাংকলিন স্ক্যাফনার
ফ্র্যাংকলিন জেমস স্ক্যাফনার (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।